Vi var 2 par som reiste med 2 barn som begge er under 1 år. Stedet har en spennende beliggenhet på Gozo og er et godt utgangspunkt for videre utforskning av øya. Vi leide bil på flyplassen noe vi vil anbefale istedenfor kollektivtransport. Utsikten fra huset er magisk og vi tilbrakte mesteparten av tiden ved bassengområdet. Skyggen la seg perfekt på ettermiddagen slik at både barna og voksne kunne kose seg ute på verandaen. Ellers fungerte AC som den skulle slik at det var svalt og godt inne. Kjøkkenet har alt man trenger for å lage gode måltider, soverommene og badene er svært behagelige. Kanskje er ikke dette det beste stedet om man har barn som akkurat har begynt å bevege seg rundt ettersom det er en del trapper og dypt basseng. Men for oss var det perfekt.
Kommunikasjonen med Anton var upåklagelig og Carmen var behjelpelig og punktlig. Vi opplevde noe trøbbel med maur i det ene soverommet, men det var ikke noe problem med romskifte eller spraying for å fjerne maurene.
Takk for et strålende opphold!